สลด! มรสุมถล่ม “เหมืองหยก” เมียนมา กลบคนงานดับแล้ว 146 ชีวิต
สลด! มรสุมถล่ม “เหมืองหยก” เมียนมา กลบคนงานดับแล้ว 146 ชีวิต
สลด! มรสุมถล่ม “เหมืองหยก” เมียนมา กลบคนงานดับแล้ว 146 ชีวิต
3 ก.ค. 2563

สำนักข่าวซินหัว รายงานว่า เมื่อวันพฤหัสบดีที่ 2 ก.ค.63 กระทรวงเทคโนโลยีสารสนเทศเมียนมารายงานว่า เกิดเหตุดินถล่มครั้งใหญ่ในรัฐคะฉิ่น ประเทศเมียนมา ทำให้มีผู้เสียชีวิตแล้ว 146 ราย ขณะที่สำนักงานผู้บัญชาการสูงสุดกองทัพพม่า ออกแถลงการณ์ว่า พบผู้ได้รับบาดเจ็บแล้ว 31 ราย
เหตุการณ์ครั้งนี้เกิดขึ้นเมื่อฝนตกหนักช่วงมรสุม ทำให้ดินถล่มบริเวณเหมืองหยกของหมู่บ้านมูสาเต เมืองผะก่าน ราว 08.00 น. วานนี้ ตามเวลาท้องถิ่น
โดยก่อนหน้านี้ ทีมข้อมูลข่าวสารกองทัพเมียนมา ให้ข้อมูลว่า หน้าผาที่มีความสูงชัน 304.8 เมตรได้พังทลายลงสู่บ่อเก็บหางแร่ ซึ่งอยู่ในเหมืองที่ถูกปิดใช้งานชั่วคราว

(แฟ้มภาพซินหัว: เจ้าหน้าที่แบกร่างของผู้เสียชีวิตจากเหตุดินถล่มที่เหมืองหยกในเมืองผะก่าน รัฐคะฉิ่น ประเทศเมียนมา)
ขณะเดียวกัน เมียนมา เจ็มส์ เอ็นเตอร์ไพรส์ (Myanma Gems Enterprise) องค์กรเหมืองของรัฐบาลเมียนมาได้ออกคำสั่งไปยังบรรดาบริษัทเหมืองหยกให้ระงับการดำเนินงานในพื้นที่เหมืองเป็นเวลา 3 เดือนเริ่มตั้งแต่เดือนนี้ ซึ่งเป็นช่วงฤดูมรสุม
“เป็นเรื่องอันตรายที่จะปฏิบัติงานขุดหาแร่หยกในพื้นที่ดังกล่าว เนื่องจากจะมีฝนตกหนักอีกหลายครั้งในฤดูกาลมรสุมเช่นนี้” อูมินธู กรรมการผู้จัดการขององค์กร ซึ่งอยู่ภายใต้กระทรวงทรัพยากรธรรมชาติและการอนุรักษ์สิ่งแวดล้อมให้สัมภาษณ์กับสำนักข่าวซินหัว
คำสั่งขององค์กรระบุว่า การระงับการดำเนินงานครั้งนี้จะมีผลบังคับใช้กับพื้นที่เหมืองโลนขิ่นผะก่าน (Lone Khin-Hpakant) ในรัฐคะฉิ่น พื้นที่เหมืองกะนี (Kani) และ พื้นที่เหมืองเมาลูเมาฮัน (Maw Luu-Maw Han) ในเขตซะไกง์ ตั้งแต่วันที่ 1 ก.ค.-30 ก.ย.